Frederick Forsyth

Frederick Forsyth (1938–2025) var en britisk journalist og forfatter av spenningsbøker med konservativt politisk tilsnitt. Bøkene solgte i over 75 millioner.

 Liv og virke 
 Bakgrunn 
Frederick McCarthy Forsyth var sønn av en buntmaker, og ble født 25. august 1938 i Ashford i Kent. Han gikk på Tonbridge School og senere på Universitetet i Granada i Spania, reisen til Spania var inspirert av Ernest Hemingways bok om tyrefekting Death in the Afternoon og ungdommelig ønske om å bli tyrefekter. Han snakket fransk, tysk, spansk og russisk flytende.

Forsyth var fra 1956 til 1958 pilot i britiske Royal Air Forces, en av de yngste piloter. 

Fredrerick Forsyth døde 9. juni 2025 i Jordans, Buckinghamshire.

 Journalist og agent 
I 1961 ble han journalist for Reuters, og arbeidet deretter som journalist i England, Frankrike, Spania, Belgia, DDR, Vest-Tyskland og Tsjekkoslovakia. I 1965 ble han ansatt i BBC, hvor han blant annet dekket Biafrakrigen i 1967. Forsyth var knyttet til MI6 (etterretningstjenesten) i 20 år og bidro sporadisk med informasjon. Det begynte da MI6 ønsket informasjon om situasjonen i Biafra og ønsket en alternativ til informasjonskilde til Foreign Office som støttet regimet i Lagos.

 Forfatter 
Forsyth utviklet en ide om å benytte journalistisk teknikk for å skrive thrillere. I 1971 satte han denne idéen ut i livet med romanen The Day of the Jackal (på norsk som Sjakalen), som sammen med hans neste thriller The Odessa File (1972) ble internasjonale bestselgere. Han brukte 35 dager på å skrive Sjakalen og hadde problemer med å få en forlegger til å gi den ut. Terroristen Carlos Sjakalen fikk navnet sitt etter Forsyths bok Sjakalen. 

The Odessa File omhandlet en virkelig naziforbryter, Eduard Roschmann også kalt slakteren i Riga, som hadde slått seg ned i Argentina under falskt navn. Forsyth samarbeidet med Simon Wiesenthal om forarbeid til boken som førte til at Roschmann ble avslørt og tyske myndigheter i 1976 krevde Roschmann utlevert; Roschmann stakk av til Paraguay.Bartrop, P. R., & Grimm, E. E. (2019). Perpetrating the Holocaust: leaders, enablers, and collaborators. Bloomsbury Publishing USA.

Han har senere skrevet en lang rekke thrillere. I 2012 ble han belønnet med britiske Crime Writers' Associations høyeste utmerkelse, The Diamond Dagger for et livslangt kriminallitterært forfatterskap av særlig høy kvalitet.

Flere av hans bøker er blitt filmatisert. Kjente filmatiseringer er blant annet Sjakalen (1973), nominert til Oscar, The Odessa File (1974) og The Dogs of War (Krigens hunder) (1984).

Forsyth er en konservativ EU-motstander («euroskeptiker») og opptrer tidvis som politisk kommentator. Han har mottatt en pris for sitt arbeide fra den konservative bevegelsen i Storbritannia («the One of Us Award» fra organisasjonen Conservative Way Forward).

I 1997 ble Forsyth utnevnt til Commander of the British Empire.

 Bibliografi 
 1969: The Biafra Story (sakprosa) – nyutgivelse i 1977 med tittelen The Biafra Story: The Making of an African Legend
 1971: The Day of the Jackal – på norsk som Sjakalen i 1971
 1972: The Odessa File – på norsk som Varulv i 1972
 1974: The Dogs of War – på norsk som Krigens hunder i 1974
 1975: The Shepherd (illustrert novelle) – på norsk som Hyrden i 1976
 1979: The Devil's Alternative – på norsk som Djevelens alternativ i 1979
 1982: Emeka
 1982: No Comebacks (novellesamling) – på norsk som Det fins ikke slanger i Irland i 1982
 1984: The Fourth Protocol – på norsk som Den fjerde protokoll i 1984
 1989: The Negotiator – på norsk som Forhandleren i 1989
 1991: The Deceiver – på norsk som Dobbeltspill i 1991
 1991: Great Flying Stories (noveller av ulike forfattere) – utvalgt og redigert av Forsyth, inneholder også to av hans noveller samt et forord skrevet av ham
 1992: Sharp Practice (lydbok med tre av novellene fra Great Flying Stories)
 1994: The Fist of God – på norsk som Guds knyttneve i 1994
 1996: Icon – på norsk som Ikon i 1996
 1999: The Phantom of Manhattan – på norsk som Manhattanfantomet i 1999
 2001: The Veteran (novellesamling) – på norsk som Veteranen i 2001
 2003: Avenger – på norsk som Hevneren i 2003
 2006: The Afghan – på norsk som Afghaneren i 2006
 2010: The Cobra
 2013: The Kill List
 2015: The Outsider : My Life in Intrigue (selvbiografi)
 2018: The Fox
 2025: The Revenge of Odessa – oppfølger til The Odessa File, skrevet sammen med Tony Kent

 Priser og utmerkelser 
 The Edgar Award for Best Novel 1972, for The Day of the Jackal
 The Martin Beck Award 1972, for Schakalen (The Day of the Jackal)
 Grand prix de littérature policière 1983, for Sans bavures (No comebacks)
 Commander of the British Empire 1997
 The One of Us Award (utdelt av Conservative Way Forward) 2003
 The Diamond Dagger for kriminallitterært forfatterskap av særlig høy kvalitet 2012

 Referanser 

 Eksterne lenker 

  Fanside
  Frederick Forsyth hos Fantasticfiction


Kategori:Engelske forfattere
Kategori:Engelskspråklige forfattere
Kategori:Britiske krimforfattere
Kategori:Order of the British Empire (CBE)
Kategori:Personer fra Ashford i Kent
Kategori:Engelske novellister